หลังเลิกงานก็แวะไปซื้อของที่โลตัส พระราม 4 ตามปกติ พอซื้อของเสร็จเดินลงบันไดเลื่อน (ทางเลื่อนรถเข็นนะ) ระหว่างทางก็ได้กลิ่นขนมหอมๆ ยิ่งใกล้ชั้น 1 ก็ยิ่งได้กลิ่นชัดขึ้นเรื่อยๆ พอสุดทางเลื่อนเลยได้เจอกับซุ้มขายขนมวาฟเฟิลที่กำลังทำอยู่เลย จมูกเลยฟุดฟิดๆไปจนถึงหน้าร้านพอดี ปากก็อ้าบอกไปว่า ออริจัลเพิ่มข้าวโพดอันนึงค่ะ 

ระหว่างนั้นสายตาก็มองไปเรื่อยว่ามีไส้อะไรที่เราใส่ได้อีกบ้าง แป้งมีแบบไหนบ้าง .... แป้งขาวแบบออริจินัล แป้งน้ำตาลรสช็อกโก้ และสีไส้ต่างๆที่เราเลือกได้อีก 
   - แป้งออริจินัล ราคา 35 บาท
   - แป้งช็อกโก้ ราคา 39 บาท 
   - เพิ่มไส้ ไส้ละ 5 บาท

เราเลือกทานออริจินัลใส่ข้าวโพด จ่ายไป 40 บาท ชิ้นก็ใหญ่อยู่สำหรับเรา แต่ข้าวโพดน้อยไปนิด ถ้าได้เมล็ดข้าวโพดหวานผสมอยู่เยอะๆน่าจะถูกปากคนชอบข้าวโพดแบบเราได้มากขึ้นอีกเยอะเลยค่ะ

แต่จะทานขนมอันนี้ใจเย็นๆ รอเวลาหน่อย จะได้ขนมลูกกลมๆหอมๆกรอบๆ .... นานๆทานทีก็เพลินดีเหมือนกัน ได้ชานมอีกแก้ว แก้หิวได้ดีเลยค่ะ (ร้านนี้แม่ค้าใจดี สอบถามกันได้ หรือจะให้ตัดแบ่งครึ่งก็ได้นะคะ)